पाकिस्तानले जित्यो वान डे सिरिज
पाकिस्तानले बुधबार न्युजिल्यान्डमाथि १२ वर्षयताको पहिलो वान डे सिरिजमा जित निकालेको छ । पाकिस्तानले तेस्रो वान डे २६ रनले जित्दै यो उपलब्धि हात पारेको हो ।
कराँची — पाकिस्तानले बुधबार न्युजिल्यान्डमाथि १२ वर्षयताको पहिलो वान डे सिरिजमा जित निकालेको छ । पाकिस्तानले तेस्रो वान डे २६ रनले जित्दै यो उपलब्धि हात पारेको हो ।इमाम–उल–हकको ९० र बाबर आजमको ५४ रनको मदतले पाकिस्तानले पहिले ब्याटिङ गर्दै ५० ओभरमा छ विकेट गुमाएर २ सय ८७ रन बनाएको थियो । जवाफमा न्युजिल्यान्डले ४९.१ ओभरमा अलआउट हुन अगाडि २ सय ६१ रन मात्र बनाउन सक्यो ।न्युजिल्यान्डका ओपनर टम ब्लन्डेलले त्यसमा सर्वाधिक ६५ रन बनाए । रावलपिन्डीमा भएका सुरुआती दुई खेल जितेको पाकिस्तानले पाँच खेलको सिरिजमा ३–० को निर्णायक अग्रता लिएको छ । 